
Μικρός απολογισμός τῆς πορείας ενάντια στα πογκρόμ 


Ἡ πορεία του περασμένου Σαββάτου ανέδειξε τα άµεσα αντανακλαστικά 
των οµάδων που τη διοργάνωσαν, παίρνοντας τα δικά τους η καθεμιά 
ρίσκα αλλά και τα αντανακλαστικά ενός πλήθους κόσμου, πέρα από µας, 
που αντιλήφθηκε την ανάγκη για άµεση απάντηση στα φασιστικά 
πογκρόμ. 

Δεν θα σταθούμε στην κριτική που δεχτήκαµε, η οποία άγγιζε τα όρια της 
προβοκάτσιας και δεν εξυπηρετούσε καθόλου την υποστήριξη των 
μεταναστών. 

Θα μπορούσε εύκολα να είχε σπείρει τον πανικό και να εἶχε αποτρέψει 
τη συμμετοχή του κόσμου στην πορεία 

Η µεγάλη ανταπόκριση επισκίασε όλα αυτά και έδειξε πως χρειάζεται 
θράσος καμιά φορά, απέναντι στη φασιστική λαίλαπα, η οποία 
εξαπλώνεται σαν µολυσµατικός ιός σε όλα τα κοµµάτια της κοινωνίας 
μας. 

Η στάση του κράτους και των φορέων του ήταν η αναμενόμενη. Μετά 
την ξενοφοβία και τον ρατσισμό που έσπειραν τα τελευταία χρόνια, 
έπρεπε -όταν τα πράγματα δεν μπορούσαν να κρυφτούν κάτω απὀ το 
χαλί- να ξανασερβίρουν τη θεωρία των άκρων και να τσουβαλιάσουν 
τους φασίστες και τους αντιφασίστες στο ἴδιο καλάθι. 

Πολλά ΜΜΕ μιλούσαν γενικά για πορείες για το μεταναστευτικό, χωρίς 
να κάνουν διαχωρισμούς για το ποιοι είναι ποιοι. 

Ευτυχώς, όλα αυτά όπως φάνηκε δεν έπεισαν την κοινωνία. 


Η αστυνομία στο πεδίο προσπάθησε στην αρχή να εμποδίσει τη 
διαδήλωση, ενώ στη συνέχεια έπρεπε, να διεκδικήσουµε κάθε µέτρο που 
προχωρούσαµε, παρά το ότι η πορεία ήταν, μεν δυναμική, αλλά µε 
σεβασμό στους ανθρώπους που ήρθαν - απὀ μικρά παιδιά σε 
Καροτσάκια µέχρι άτοµα μεγάλης ηλικίας. 

Οι προληπτικές Και χωρίς νόηµα συλλήψεις που έγιναν εκτός του πεδίου 
της πορείας, ήταν µια αψυχολόγητη ενέργεια της αστυνομίας που µόνο 
ένταση μπορούσε να δημιουργήσει. 

Καλούμε τον κόσµο να συμμετάσχει µαζικά στην πορεία της ερχόµενης 
Κυριακής στη Λευκωσία και σε όλες τις άλλες µεγάλες και µικρές 
εκδηλώσεις που θα γίνουν στη συνέχεια, για να αντιστρέψουµε το κλίµα 
µισαλλοδοξίας και ρατσισμού και να δείξουµε πως, παρά τις φωνασκίες 
των φασιστών, υπάρχει Και µια άλλη Κύπρος. Αυτή της κοινωνικής, 
αλληλεγγύης, της φιλοξενίας και της ελευθερίας. 


Αλληλεγγύη σε όλους τους μετανάστες που δέχτηκαν την επιθετική µανία 
των φασιστών. 

